Document ID: 32003D0046

PADOMES LĒMUMS 2003/46/EK
(2002. gada 22. janvāris),
par Briselē 2001. gada 3. decembrī parafētā nolīguma starp Eiropas Kopienu un Laosas Tautas Demokrātisko Republiku par tirdzniecību ar tekstilizstrādājumiem parakstīšanu un pagaidu piemērošanu
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 133. pantu saistībā ar 300. panta 2. punkta pirmās daļas pirmo teikumu,
ņemot vērā Komisijas priekšlikumu[1],
tā kā:
(1) Komisija Kopienas vārdā ir veikusi sarunas ar Laosas Tautas Demokrātisko Republiku par nolīgumu par tirdzniecību ar tekstilizstrādājumiem.
(2) Nolīgums ir parafēts 2001. gada 3. decembrī.
(3) Ņemot vērā iespējamu nolīguma noslēgšanu vēlāk, tas Kopienas vārdā ir jāparaksta.
(4) Ir ieteicams no 2002. gada 1. janvāra piemērot šo nolīgumu pagaidu kārtā, kamēr nav pabeigtas attiecīgās procedūras tā formālai noslēgšanai, ievērojot savstarpīgumu,
IR PIEŅĒMUSI ŠO LĒMUMU.
1. pants
Ar šo Kopienas vārdā tiek apstiprināta nolīguma starp Eiropas Kopienu un Laosas Tautas Demokrātisko Republiku par tirdzniecību ar tekstilizstrādājumiem parakstīšana, ņemot vērā Padomes Lēmumu par minētā nolīguma noslēgšanu.
Nolīguma teksts ir pievienots šim lēmumam.
2. pants
Ņemot vērā minētā nolīguma noslēgšanu, Padomes priekšsēdētājs ar šo ir pilnvarots izraudzīt personu, kam piešķirtas pilnvaras parakstīt nolīgumu Kopienas vārdā.
3. pants
Ievērojot savstarpīgumu, nolīgumu no 2002. gada 1. janvāra piemēro pagaidu kārtā, kamēr nav pabeigtas tā noslēgšanas procedūras.
Briselē, 2002. gada 22. janvārī

Labels: 3
18
15
1